《谢姚省吾博士招饮次韵》
明代·林弼

风雨西斋酒一瓢，白驹有客此逍遥。清诗汉殿盘承露，雄辨吴江弩射潮。

花下晚衙曾未散，芹边春酌若为招。醉中忽作故园梦，落日闻歌谷口樵。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。